
ROMÂNIA

JUDETUL TIMIŞ








MUNICIPIUL TIMISOARA

PRIMAR 

DIRECŢIA GENERALĂ DRUMURI, PODURI, PARCAJE ȘI REȚELE DE UTILITĂȚI
SERV. DRUMURI, PODURI, PARCAJE, CANALIZARE, ALIM. CU APĂ

BIROUL DRUMURI, PODURI ȘI PARCAJE

      SC2019 – 27492/29.10.2019
RAPORT DE SPECIALITATE

privind actualizarea Devizului general din cadrul Studiului de Fezabilitate aferent obiectivului de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea actualizării Devizului general din cadrul Studiului de Fezabilitate aferent obiectivului de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”; 

Facem următoarele precizări:

Direcția Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2019 obiectivul de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”.
Sectorul studiat este situat în zona centrală a municipiului Timișoara, în interiorul careului format din strada Oituz, strada Popa Șapcă, Penitenciar și zona de blocuri de pe Calea Aradului. Obiectivul principal al investiției îl constituie realizarea a două străzi principale, respectiv utilitățile aferente acestora, care vor deservi clădirile existente și viitoare de pe platforma noului Campus Universitar Oituz.

O stradă parcurge terenul pe direcția est-vest, racordându-se pe partea estică la strada Popa Șapcă, iar la partea vestică la strada Intrarea Doinei (Strada 1) cu o lungime de 276m. A doua stradă este amplasată pe direcția nord-sud racordându-se la sud la strada Oituz, iar la nord la Strada 1(Strada 2), cu o lungime de 169m.  Cele două străzi vor fi de categoria a-3-a, cu un carosabil de 7,00m lățime. Pentru circulația pietonală vor fi prevăzute trotuare.

Pe ambele străzi sunt prevăzute lucrări hidroedilitare: alimentare cu apă potabilă și tehnologică, canalizare menajeră și pluvială.


Studiului de Fezabilitate pentru obiectivul de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”, a fost pus la dispoziţie de către Universitatea de Vest Timișoara fiind elaborat de către SC SELLM SRL, Timișoara.


Prin HCLTM nr. 435 din 12.09.2014 a fost aprobat Studiul de Fezabilitate mai sus menționat. Valoarea totală a investiției a fost estimată, conform devizului general  la 4.413,083 mii lei (inclusiv TVA) respectiv 1.011,178 mii euro (inclusiv TVA). 
Având în vedere:

- OUG. nr.114/28.12.2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, conform căreia salariul de bază minim brut pe țară garantat în plată se stabilește la suma de 3.000 lei lunar și cota contribuției asiguratorii pentru muncă, în cazul angajatorilor care desfășoară activități în sectorul construcții, se modifică de la valoarea de 2,25% la valoarea de 0,3375% ;
- art.71 din Legea nr.50/2019 a bugetului de stat pe anul 2019, conform căreia cota contribuției asiguratorii pentru muncă se modifică de la valoarea de 0,3375% (2,25*15% = 0,3375%) la valoarea de 0,27% (2,25*12% = 0,27%)
- modificările legislative survenite după elaborarea Studiului de fezabilitate și ţinând cont de rata inflaţiei 
este necesară actualizarea Devizului general din cadrul documentației tehnico-economice faza SF.
Noua valoarea totală a investiției conform Devizului General este de 6.886,2645 mii lei (inclusiv TVA), respectiv 1.448,0327  mii euro (inclusiv TVA).
Durata de realizare pentru execuţia lucrărilor proiectate este estimată la 6 luni.

Sursa de finanţare: Bugetul local capitolul Cap 84.02.03.03. Străzi


Ținând cont de prevederile legale, apreciem că Proiectul de hotărâre privind aprobarea actualizării Devizului general din cadrul Studiului de Fezabilitate pentru obiectivul de investitii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”, îndeplineşte condițiile pentru a fi supus dezbaterii și aprobării plenului consiliului local. 

